laion/Wikipedia-Exotic huggingface dataset:
יחסי בלארוס–סין

יחסי בלארוס–סין הם יחסי החוץ בין בלארוס לרפובליקה העממית של סין. שתי המדינות כוננו יחסים דיפלומטיים ב-20 בינואר 1992, וב-18 במרץ 1993 נפתחה בבייג'ינג שגרירות בלארוס בסין. ב-10 במאי 2015, הרפובליקה העממית של סין ורפובליקת בלארוס חתמו על הצהרה משותפת שהביעה את תמיכתם במציאת פתרון שלום של היחסים עם טאיוואן, וחזרו על התנגדותם לעצמאות טאיוואן; בלארוס הבטיחה שלא לייצא נשק לטאיוואן. למחרת היום, משרד החוץ של הרפובליקה הסינית הביע צער על ההצהרה המשותפת בין שתי המדינות. במהלך ביקורו הממלכתי בסין בספטמבר 2016 העניק נשיא בלארוס אלכסנדר לוקשנקו את אות "השלום והידידות" של בלארוס לנשיא סין שי ג'ינפינג. במהלך מגפת הקורונה, שתי המדינות סיפקו כמויות גדולות של ציוד רפואי זו לזו. בלארוס היא אחת המדינות הראשונות שהעניקו סיוע לסין. שר ההסברה של הרפובליקה של בלארוס אלכסנדר קליוקוביץ' כינה את סין ובלארוס מערכת יחסים בין "חברי ברזל". בשנת 2012, סין (לא כולל הונג קונג, מקאו וטאיוואן) ייצאה סחורות לבלארוס בסך 2.24 מיליארד דולר, ואילו בלארוס ייצאה בסך 452 מיליון דולר לסין (לא כולל הונג קונג, מקאו וטאיוואן); היצוא של סין לבלארוס כלל מכונות, מוצרי מתכת, ומוצרים כימיים, ואילו בלארוס בעיקר ייצאה מוצרים כימיים לסין. פארק תעשיית סין-בלארוס, הממוקם במרחק 15 קילומטרים ממינסק, הוא אזור כלכלי מיוחד המהווה פארק תעשייתי, פיננסי ומחקר מדעי ופעילויות מסחריות אחרות. פארק תעשייה זה הוא פרויקט שיתוף הפעולה הכלכלי הגדול ביותר בין סין לבלארוס, והוא גם הפרויקט הגדול ביותר שהקימה בלארוס במטרה למשוך השקעות. בנוסף, ממשלת בלארוס והחברות הסיניות שיתפו פעולה גם עם פרויקטים הכוללים הרחבת כבישים מהירים. סין מחזיקה בבלארוס שגרירות במינסק. בלארוס מחזיקה בסין שגרירות בבייג'ינג. מדיה וקבצים בנושא יחסי בלארוס–סין בוויקישיתוף שגרירות סין בבלארוס שגרירות בלארוס בסין
מקיני (פירושונים)

האם התכוונתם ל... מקיני – עיר בטקסס בונס מקיני – כדורסלן ומאמן כדורסל אמריקאי ג'ק מקיני – מאמן כדורסל אמריקאי מקינלי
Edwards Lifesciences

Edwards Lifesciences‏ (NYSE: EW) היא מפתחת, יצרנית ומשווקת עולמית של התקנים רפואיים בתחום קרדיולוגיה וציוד ליחידה לטיפול נמרץ. החברה הוקמה בשנת 1958 על ידי מהנדס מיילס אדוורדס. ביחד עם דר' אלברט סטאר בשנת 1960 הם קיבלו פטנט למסתם לב שפיתחו. בשנת 1985 החברה נרכשה על ידי Baxter International, וחזרה להיות חברה עצמאית בשנת 2000. בשנת 2017 החברה רכשה את החברה הישראלית וולטק קרדיו תמורת 340 מיליון דולר. בהמשך היא קיבלה שליטה על מספר חברות יצרני ציוד רפואי נוספות. מספר עובדים בשנת 2020 היה כ-14 אלף. מטה החברה ממקום באירוויין, קליפורניה. הסניף האירופאי של החברה ממוקם ליד מינכן. החברה בעלת פטנטים לסוגים שונים של מסתמי לב, קטטרים וטכנולוגיות נוספות בעיקר בתחום קרדיולוגיה וציוד ליחידה לטיפול נמרץ. בשנת 2014 החברה הקימה קרן לסבסוד בדיקות לב לאנשים ללא ביטוח רפואי מתאים. עד לשנת 2020 בתוכנית זו טופלו כ-1.7 מיליון אנשים. בשנת 2024 ביצעה אדוורדס סבב רכישות, ביניהן רכשה את הסטארטאפ הישראלי אינוולב בכ-300 מיליון דולר ואת החברות האמריקאיות ג'נהוולב ואנדוטרוניקס בכ-1.2 מיליארד דולר. אתר האינטרנט הרשמי של Edwards Lifesciences (באנגלית) Edwards Lifesciences, ברשת החברתית אקס (טוויטר) מידע עסקי על חברת Edwards Lifesciences באתרים Yahoo! Finance • MarketWatch • CNN Money • Bloomberg Business (באנגלית) Edwards Lifesciences, בגוגל פיננסים Edwards Lifesciences, באתר EDGAR של הודעות ל-SEC (באנגלית) מאיר אורבך, ענקית המכשור הרפואי אדווארדס רוכשת את אינוולב הישראלית בכ-300 מיליון דולר, באתר כלכליסט, 15 ביולי 2024 Silverwood, Joshua (2024-07-16). "Edwards Lifesciences buys mitral valve business Innovalve in $300m deal". Medical Device Network (באנגלית). נבדק ב-2024-07-30. Newmarker, Chris (2024-07-25). "Edwards Lifesciences to spend $1.2B on two more M&A deals". MassDevice (באנגלית). נבדק ב-2024-07-30. ערך זה הוא קצרמר בנושא רפואה ובנושא חברות. אתם מוזמנים לתרום לוויקיפדיה ולהרחיב אותו.
טריגון תטידיס

טריגון תטידיס (שם מדעי: Dasyatis thetidis) הוא מין של דג סחוס ממשפחת הטריגוניים, החי בדרום האוקיינוס ההודי והאוקיינוס השקט בימים ממוזגים. הוא משויך לסוג טריגון, אך חלק מהחוקרים משייכים אותו לסוג Bathytoshia. מין טריגון זה נדיר יחסית, והוא נראה בטבע רק במימי החופים של אפריקה הדרומית, אוסטרליה וניו זילנד עד לעומק 440 מטרים מפני הים, לרוב בקרבת החוף באזורי לגונות, מפרצים, שוניות אלמוגים ושפכי נהרות. הטריגון יכול להגיע לאורך של מעל 1.8 מטרים ולמשקל 214 קילוגרם, מה שהופך אותו לאחד מגדולי הטריגונים. הוא בעל סנפירי חזה דמויי יהלום בצורתם בעלי שוליים מקופלים. החוטם קצר ופונה מעט מעלה ובתוכו שורות של שיניים מחודדות. בקצה הגוף ישנו זנב בעל עוקץ צורב המשמש להגנה. צבעו חום כהה עד אפור כהה או שחור כשהבטן לבנה. הוא מזכיר מעט את המין טריגון קצר-זנב החי באזור, אך בעל גוונים כהים יותר וזנב ארוך יותר. הטריגונים מחטטים בקרקעית החולית או בין האלמוגים ומחפשים טרף של סרטנים, טרפידים, תולעים וכן דגים. בתורם הם יכולים להיטרף בידי קטלנים המטיחים אותם בעזרת זנבם החזק למותם. לא ברור מה מצב השימור של מין זה. מדיה וקבצים בנושא טריגון תטידיס בוויקישיתוף טריגון תטידיס, באתר ITIS (באנגלית) טריגון תטידיס, באתר NCBI (באנגלית) טריגון תטידיס, באתר Animal Diversity Web (באנגלית) טריגון תטידיס, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
If We Never Met

"If We Never Met" (לעיתים מסוגנן כ-"if we never met") הוא סינגל של הזמר-יוצר האמריקאי ג'ון קיי, שיצא ב-26 באפריל 2019. נכון ליולי 2021, השיר הושמע למעלה מ-109 מיליון פעמים בספוטיפיי. גרסת הרמיקס של הזמר-יוצר האמריקאי ג'ון קיי, בהשתתפות הזמרת-יוצרת האמריקאית קלסי בלריני, יצאה ב-17 בינואר 2020. נכון ליולי 2021, גרסת הרמיקס הושמעה למעלה ממיליון פעמים ביוטיוב, ולמעלה מ-39 מיליון פעמים בספוטיפיי. גרסת הרמיקס של הזמר-יוצר האמריקאי ג'ון קיי והמפיק המוזיקלי האנגלי סיגלה, יצאה ב-14 בפברואר 2020. נכון ליולי 2021, גרסת הרמיקס הושמעה למעלה מ-340 אלף פעמים ביוטיוב, ולמעלה מ-52 מיליון פעמים בספוטיפיי. גרסת הרמיקס הגיעה למקום השישי במצעד 100 שירי הדאנס ברדיו היפני. הווידאו קליפ של הסינגל, בבימויו של הבמאי נורטון, הועלה לערוץ היוטיוב של הזמר ב-24 באוקטובר 2019. נכון ליולי 2021, הווידאו קליפ נצפה למעלה מ-5.4 מיליון פעמים ביוטיוב. סרטון השיר "If We Never Met" באתר יוטיוב מידע על הרצועה "If We Never Met" באתר ספוטיפיי John K Talks Breakout Hit 'If We Never Met' & His 'Next Wave' of Music: 'I Think Next Year Is Really Our Year', Billboard (באנגלית) Brittany Spanos, Brittany Spanos, Song You Need to Know: John.k, 'If We Never Met', Rolling Stone, ‏2019-07-17 (באנגלית אמריקאית) JOHN K RELEASES MUSIC VIDEO FOR “IF WE NEVER MET”, Elicit Magazine, ‏2019-10-24 (באנגלית אמריקאית) if we never met, נבדק ב-2021-07-15 Jacklyn KrolPublished: January 18, 2020, LISTEN: Kelsea Ballerini Goes Pop for New Collaboration, Taste of Country (באנגלית) Kelsea Ballerini Lends a Sweet Verse to John K's Breakout Hit, 'If We Never Met', Billboard (באנגלית) John K - if we never met (Audio) ft. Kelsea Ballerini, נבדק ב-2021-07-15 if we never met (feat. Kelsea Ballerini), נבדק ב-2021-07-15 John K, Sigala - if we never met (remix (Audio)), נבדק ב-2021-07-15 if we never met - remix, נבדק ב-2021-07-15 Japan Radio Top 100 Dance Songs, www.top-charts.com (באנגלית) John K - if we never met, נבדק ב-2021-07-15 Gold & Platinum, RIAA (באנגלית אמריקאית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
טריגון לטה

טריגון לטה (שם מדעי: Bathytoshia lata) הוא מין של דג סחוס ממשפחת הטריגוניים, החי במימי הוואי שבמערב האוקיינוס השקט. טריגון זה מגיע בדרך כלל לאורך של 1 מטר ויכול להגיע לאורך של 1.5 מטר ולמשקל 56 קילוגרם בממוצע. הוא בעל סנפירי חזה דמויי יהלום בצורתם עם חוטם מוארך בעל חיישני חשמלי ובעל זנב דק וארוך המכיל שורות של דוקרנים בין עמוד השדרה עד לקצה ועליהם עוקצים בעלי ארס חלש. צבע הטריגון זית עד חום מלמעלה ולבן מלמטה. במראהו הוא מזכיר את המין טריגון דיפטרורה (Dasyatis dipterura), שגם הוא נפוץ סמוך לחופי הוואי. כמו רוב הטריגונים הוא משריץ צאצאים חיים. הטריגון חי לאורך החופים הטרופיים של הוואי, לרבות במספר מפרצים במאווי ובאואהו ונטען אך לא הוכח שהוא נפוץ גם בטאיוואן. הטריגונים חי על קרקעית הים החולית או הבוצית בעומק 2.5 עד 357 מטרים ולרוב מצוי רק מתחת עומק 15 מטרים. הוא פעיל לרוב בלילה ומחפש בחולות טרף של סרטנים, תולעים, חלזונות וצדפות. הטורף העיקרי של מין זה הוא פטישן כד-חרטום. מדיה וקבצים בנושא טריגון לטה בוויקישיתוף טריגון לטה, באתר ITIS (באנגלית) טריגון לטה, באתר NCBI (באנגלית) טריגון לטה, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
טריגון לונגה

טריגון לונגה (שם מדעי: Bathytoshia longa) הוא מין של דג סחוס ממשפחת הטריגוניים, החי במערב האוקיינוס השקט בתחום שבין באחה קליפורניה שבמקסיקו לקולומביה ואקוודור ולעיתים מופיע גם בסן דייגו, קליפורניה, באיי רבייג'יגדו (אנ') ובאיי גלאפגוס. מין זה מצוי בסכנת הכחדה בטבע. הטריגון מגיע לאורך ממוצע של 1.5 מטר ויכול להגיע לאורך 2.58 מטרים, לרוחב 1.58 מטר בין סנפירי החזה ולמשקל של 46.4 קילוגרם. צבעו חום-אדמדם עד אפור כהה עם בטן לבנה והוא בעל סנפירי חזה רחבים דמויי מעוין בצורתם וסנפירי שת דקים וקצרים. הזנב ארוך ולאורכו מספר עוקצים בעלי ארס. הטריגון משריץ 1 עד 5 צאצאים חיים לאחר היריון של 10 עד 11 חודשים. הוא מתחפר לאורך קרקעית הים בעומק של עד 50 מטרים בקירוב במים טרופיים של שוניות אלמוגים, חופי סלעים, לגונות ומפרצים לאורך החוף וגם בשפכי נהרות וביערות מנגרובים לחופי אמריקה הפסיפית. הוא ניזון ממינים של דגי גרם קרקעיים, טרפידים, סרטנים ורכיכות שונות שאותם הוא מנפץ עם שיניו הקשות. טריגון זה נידוג לעיתים במערך חכות לחופי מרכז אמריקה וגם נתפס ברשתות כשלל לוואי. כיום הוא מצוי בסכנת הכחדה בטבע. מדיה וקבצים בנושא טריגון לונגה בוויקישיתוף טריגון לונגה, באתר ITIS (באנגלית) טריגון לונגה, באתר Animal Diversity Web (באנגלית) טריגון לונגה, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
Secret Agent

Secret Agent (בעברית: סוכן חשאי) הוא אלבום האולפן העשירי של פסנתרן הג'אז האמריקאי צ'יק קוריאה, שהוקלט ויצא בשנת 1978. באלבום משתתפים כמה נגנים שהיו שותפים ותיקים של קוריאה לאורך השנים, בהם ג'ו פאר, איירטו מוריירה, וגייל מורן (אשתו של קוריאה). גם הזמר אל ג'ארו משתתף באלבום ושר עיבוד של קוריאה לשיר "Hot News Blues". אלבום זה הוא השני מבין שלושה אלבומי אולפן שהוציא קוריאה בשנת 1978, לצד The Mad Hatter ו-Friends במה שכונה כ"שנה ביצועית כמעט בלתי-אפשרית". הייתה זו גם אותה השנה בה הוציא קוריאה שני אלבומי הופעה: האחד עם הרבי הנקוק, An Evening with Herbie Hancock & Chick Corea: In Concert, והשני עם להקתו Return to Forever,‏ Live. האלבום הגיע למקום ה-7 במצעד אלבומי הג'אז של בילבורד. צ'יק קוריאה - פסנתר כנף, פסנתר חשמלי (פנדר רודוס), סינתיסייזר, שירה, כלי הקשה אלן ויזוטי - חצוצרה בוב זוטולה - חצוצרה רון מוס - טרומבון ג'ים פו - טרומבון ג'ו פארל - חליל, סקסופון באני ברונל - קונטרבס טום ברכטליין - תופים איירטו מוריירה - כלי הקשה צ'ארלס וויל - ויולה, שירה קרול שיווה - כינור, שירה פאולה הוכהלטר - צ'לו, שירה גייל מורן - שירה ראשית אל ג'ארו - שירה ראשית (B3) מידע על האלבום Secret Agent באתר MusicBrainz האלבום Secret Agent באתר Discogs "Chick Corea - Secret Agent (1978) album review ביקורת על האלבום באתר AllMusic ג'יי סוונסון, The Rolling Stone Jazz Record Guide, רנדום האוס/רולינג סטון 1985, עמ' 51 Secret Agent באתר "All About Jazz" Secret Agent - Chick Corea
טריגון דיפטרורה

טריגון דיפטרורה (שם מדעי: Dasyatis dipterura או Dasyatis brevis) הוא מין של דג סחוס ממשפחת הטריגוניים, המצוי במימי מערב האוקיינוס השקט שלחופי אמריקה בין דרום קליפורניה לצ'ילה ובכמה איים מבודדים כמו איי גלאפגוס והוואי. הוא מצוי כיום בסכנת הכחדה עקב דיג יתר ועקב הרס בית גידולו. טריגון זה מגיע לאורך 120 סנטימטרים והפרטים הגדולים ביותר הגיעו לאורך 187 סנטימטרים ולמשקל 46.3 קילוגרם, כשהנקבות גדולות יותר מהזכרים. הוא בעל סנפירי חזה רחבים ודמויי יהלום בעלי קפלים בקצוות ובעל זנב ארוך שלאורכו שורת עוקצים בעלי ארס, אותם הטריגון יכול לעקל מעלה כדי לפגוע בטורפיו. צבעו זית עד חום כהה או שחור מלמעלה בעוד הבטן לבנה. הטריגון משריץ 1 עד 4 צאצאים בשנה המגיעים לבגרות מינית כעבור 7 עד 10 שנים, כשהנקבות מאחרות יותר לגדול. זהו אחד הטריגונים בעל קצב הרבייה הנמוך ביותר, דבר שמקשה על שימורו. הטריגון מחפש מזון קבור בחול או בבוץ הימי, הכולל סרטנים, רכיכות, תולעים ודגי גרם שוכני קרקעית. באמצעות שורות של שיניים קצרות אך חזקות הוא יכול לרסק טרף קשוח ושריונות ואף טרף קוצני כמו קיפודגיים. הטריגון נידוג לעיתים ברשתות דיג מספינות, בעיקר לחופי מקסיקו וכן לדיג ספורט וגם הפרטים הצעירים נידוגים בלגונות ושפכי נהרות. הדבר מגדיל את הסכנה של הטריגון, נוסף על היתפסות במלכודות דגים, ברשתות כשלל לוואי ואיבוד בית גידולו לחקלאות ימית. מדיה וקבצים בנושא טריגון דיפטרורה בוויקישיתוף טריגון דיפטרורה, באתר ITIS (באנגלית) טריגון דיפטרורה, באתר NCBI (באנגלית) טריגון דיפטרורה, באתר Animal Diversity Web (באנגלית) טריגון דיפטרורה, באתר GBIF (באנגלית)
גדעון הנמן

גדעון הַנֶמַן (Haneman; י"ז בכסלו תרפ"ז, 23 בנובמבר 1926 – ח' בכסלו תשל"ה, 22 בנובמבר 1974) היה בלשן עברי, חוקר לשון חז"ל. מחקרו משמש עד היום כמקור חשוב בלשון חז"ל. נחמיה גדעון הנמן נולד בעיר ממל שבליטא בשנת 1926 לד"ר משה הנמן, רופא ומנהיג ציוני, ולאמו רחל. למד בבית ספר כללי בעיר הולדתו ולאחר מכן בגימנסיה העברית בקובנה. עם הכיבוש הנאצי של קובנה נאסר אביו, ואמו שלחה אותו לארץ ישראל. בארץ למד בבית הספר "מוריה" בתל אביב ואחר כך בישיבת בני עקיבא כפר הרואה. בשנת 1946 הצטרף לקבוצת משואות יצחק שבגוש עציון, שם שהה עד לנפילתו של הגוש במלחמת העצמאות. נלקח בשבי הירדני וישב קרוב לשנה עם שאר מגני הגוש במחנה השבויים הירדני אם אלג'מאל. בשובו מן השבי למד באוניברסיטה העברית בירושלים, וסיים תואר ראשון בלשון עברית ובתולדות עם ישראל ותואר שני בהצטיינות בלשון עברית ובתלמוד. את עבודת הגמר על "התצורה שלפועל בלשון חכמים" כתב בהדרכת פרופ' יחזקאל קוטשר. בשנת 1959 היה חבר המזכירות המדעית של האקדמיה ללשון העברית, ובשנת 1965 זיכתה אותו האקדמיה ללשון העברית בפרס זלצמן, בשביל עידוד עבודתו המדעית הגדולה "תורת ההגה ותורת הצורות של לשון המשנה כפי שהיא מסורה במשניות כ"י פארמה". בשנת 1970 נבחר לחבר יועץ באקדמיה. השתתף בוועדות מקצועיות ובחיבור מילונים של האקדמיה. לימד בחוגים ללשון עברית באוניברסיטת בר-אילן ובאוניברסיטת תל אביב. ניהל את מחקר הגניזה של מילון חז"ל באוניברסיטת בר-אילן. בשנת 1972 הגיש דוקטורט בנושא "תורת הצורות של לשון המשנה על פי מסורת כתב יד פרמה למשנה, חלק א' - הפועל" בהדרכת יחזקאל קוטשר וקיבל תואר דוקטור. לאחר מכן המשיך במחקר בנושאי לשון חז"ל. בדצמבר 1974, בהיותו בשנת שבתון ברומא, מת בתאונה. עבודת הדוקטור שלו יצאה לאור כספר ומשמשת עד היום כמקור חשוב להכרת הדקדוק של לשון חז"ל. אף על פי שהעבודה עוסקת בתחום תורת הצורות של הפועל בלבד, יש בה סיכום וסקירה מקיפה של התופעות הדקדוקיות המתגלות בכתב יד פארמה של המשנה. בנו הוא הרב ד"ר אביגדור (דורי) הנמן, שימש כר"מ בישיבת בינות ברעננה ובישיבת בית אורות, ומרצה במכללת ליפשיץ ומכללת הרצוג. חתנו הרב ישראל רוזנברג היה ר"מ בישיבת ברכת משה במעלה אדומים וממייסדי כולל הדיינות בפסגות. אהרן דותן, "ד"ר גדעון הנמן ז"ל", בתוך: גדעון הנמן, תורת הצורות של לשון המשנה, תל אביב תש"ם, עמ' טו-יז. גבריאל בירנבאום, "גדעון הנמן: צוהר ללשון חכמים", בתוך: דב שוורץ (עורך), אוניברסיטת בר-אילן - מרעיון למעש, הוצאת אוניברסיטת בר-אילן, תשס"ו, כרך ב, עמ' 101–110. רשימת המאמרים של גדעון הנמן באתר רמב"י גדעון הנמן (1926-1974), דף שער בספרייה הלאומית
כיכר סטאריה

כיכר סטאריה (ברוסית: Старая площадь) הוא רחוב במחוז האדמיניסטרטיבי המרכזי של מוסקבה ברובע טברסקוי. המראה המודרני התגבש בשנות ה -20 של המאה העשרים, כאשר נבנו מחדש רובעי קיטאי-גורוד הסמוכים לכיכר. בשנות השלושים נהרס הקיר המפריד בין הכיכר העתיקה למעבר קיטייגורודסקי. השם סטאראיה פלושצ'אד נקשר לההנהגה הבכירה, מכיוון שבתקופה הסובייטית, הוועד המרכזי של ההמפלגה הקומוניסטית של ברית המועצות היה ממוקם בבית מספר 4. נכון לשנת 2020, בניין זה מאוכלס על ידי אדמיניסטרציה של נשיא רוסיה. השם כיכר סטאריה (הכיכר הישנה) מתבלט בכך שהיא מכילה שתי שגיאות טופוגרפיות ואינה תואמת את המציאות. ראשית, כיכר סטאריה היא למעשה רחוב, ושנית, מבחינה היסטורית, היא הופיעה מאוחר יותר מכיכר נובאיה (הכיכר החדשה). כיכר סטאריה, מבט על בניין אדמיניסטרציה של נשיא רוסיה בניין מס' 8 מקום חומת קיטאי-גורוד שנהרסה. אנדרטה לגיבורי פלבנה (אנ') בכיכר איליאנסקי מדיה וקבצים בנושא כיכר סטאריה בוויקישיתוף https://um.mos.ru/places/staraya_ploshchad/ ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
אבי גרנות

אבי גרנות (נולד ב-1950) הוא דיפלומט ישראלי. גרנות נולד בתל אביב בשנת 1950 להורים יהודים מפולין, שניצלו על ידי אוסקר שינדלר. לאחר סיום שירותו הצבאי בצבא ההגנה לישראל, למד גרנות באוניברסיטת מדינת ניו יורק בארצות הברית ובהמשך, המשיך את לימודיו בישראל. לאחר סיום לימודיו הוא עבד בשירות הדיפלומטי של משרד החוץ. בתור דיפלומט הוא מילא תפקידים שונים, בעיקר באוטווה, רומא, פרטוריה ובוושינגטון די.סי.. ב-1995 מונה גרנות לשגריר ישראל באתיופיה, והחזיק בתפקיד עד 1998. שימש כיועצו המדיני של נשיא מדינת ישראל משה קצב. גרנות היה שגריר ישראל בפינלנד מאוקטובר 2007 ועד מרץ 2011. מדיה וקבצים בנושא אבי גרנות בוויקישיתוף ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
טריגון חד-אף

טריגון חד-אף (שם מדעי: Dasyatis pastinaca) הוא מין של טריגון, החי בצפון-מזרח האוקיינוס האטלנטי, במי הים התיכון והים השחור סביב החופים בעומק של 60 מטרים מפני הים. הוא מצוי בטבע בסכנת הכחדה. הטריגון יכול להגיע לאורך של 2.5 מטרים ורוחב 1.4 מטר, אך נפוץ יותר באורך של 48 סנטימטרים. הזנב דק ואורכו 35 סנטימטרים בממוצע, כשהוא מהווה חצי מאורך הגוף. הוא בעל פתחי נשימה בולטים ועיניים קטנות הממוקמות בקרבתם. צבעו של הטריגון אפור, חום, אדמדם או ירוק-זית והבטן בהירה כשהסנפירים כהים. הטריגון משריץ 4 עד 9 צאצאים חיים בשנה, לאחר היריון של ארבעה חודשים. הטריגון שוחה לבדו או בקבוצות קטנות לאורך קרקעית הים ומחפש בחול או בבוץ הימי טרף של תולעים, סרטנים ודגי גרם קטנים. לרוב הוא פעיל יותר בלילות. ארסו של הטריגון מיועד להגנה מטורפים והוא מצוי בתוך עוקץ בבסיס הזנב, אותו הטריגון יכול להפנות קדימה. הוא חלש מכדי להרוג אדם אך עדיין עשוי לייסר את מי שנפגע ממנו. הוא נידוג לאורך הים התיכון למאכל ונתפס ברשתות דיג כשלל לוואי, דבר שגרם לקריסה של אוכלוסיות שונות. מדיה וקבצים בנושא טריגון חד-אף בוויקישיתוף טריגון חד-אף, באתר ITIS (באנגלית) טריגון חד-אף, באתר NCBI (באנגלית) טריגון חד-אף, באתר Animal Diversity Web (באנגלית) טריגון חד-אף, באתר FishBase (באנגלית) טריגון חד-אף, באתר GBIF (באנגלית) טריגון חד-אף באתר הרשימה האדומה של IUCN
עין דבשה

עין דבשה (בערבית: עין א-דרבשיה) הוא מעיין שנמצא בגבול עמק החולה עם הגולן, דרומית לקיבוץ גונן. המעיין נקרא בערבית עין א-דרבשיה. זהו שמם של כפר סופי ומוצב של הצבא הסורי ששכנו במקום עד מלחמת ששת הימים. מימיו של המעיין, יורדים בתעלה לכיוון עמק חולה, שסביבם צמחיית סבך של שיחי קנה ועבקנה. מימיו של המעיין ממשיכים וזורמים לאורך כביש 918 המוביל מקיבוץ גונן לקיבוץ גדות. המים מתפזרים בין תעלות המשמשות את הקרקעות החקלאיות של עמק חולה. באזור המעיין מתקיימים בתי גידול של צומח וחי ייחודיים למקום, וניתן לחזות במיני חיים הנמצאים בסכנת הכחדה. ליד תעלת המים נמצאת טחנת קמח (טאחונת א-דרבשיה). הטחנה שופצה ושוקמה בידי בן קיבוץ גונן שנרתם לכך. הטחנה הופעלה אך הוזנחה שוב. מסלול ההליכה מוביל דרך אתר הנצחה לזכרו של רב-סרן צפריר בר אור שנפל במבצע צוק איתן. מי המעיין שמשמשים להשקיית שטחים חקלאיים של קיבוץ כפר סאלד, הם רקע למאבק סביבתי. באזור החלו עבודות להחלפת הצנרת הישנה המובילה מים לשטחים החקלאיים. החברה להגנת הטבע ביקשה לעצור את העבודות ודרשה שמי המעיין לא ישמשו למטרות חקלאיות. ynet, עין דיבשה: הולכים בזרם, באתר ynet, 31 באוגוסט 2006 טיול אל עין דבשה - מסלול הליכה במים בגולן מומלץ לכל המשפחה, סרטון באתר יוטיוב (אורך: 0:06) ליאת שניידר, ‏יום הכלב הבינלאומי: אלה מסלולי הטיולים המותאמים לכלבים, באתר מעריב אונליין, 26 באוגוסט 2020 אילנה קוריאל, הקרב על מי מעיין עין דבשה שבגליל העליון, באתר ynet, 25 באפריל 2021 מנחם מרקוס, מדריך ישראל החדש : אנציקלופדיה, מסלולי טיול, כרך 2 : החרמון, הגולן, עמק החולה', ירושלים, כתר, 2001, עמ' 232 אילנה קוריאל, הקרב על מי מעיין עין דבשה שבגליל העליון, באתר ynet, 25 באפריל 2021 מיכל דובינסקי - מערכת טיולי, עין דבשה - דרבשיה, באתר טיולי, ‏3 ביוני 2017 ערן ודוד גל־אור, מסלולים, טיול: עין דיבשה, באתר "ידיעות אחרונות", 4 ביוני 2020 אילנה קוריאל, הקרב על מי מעיין עין דבשה שבגליל העליון, באתר ynet, 25 באפריל 2021
סגול בהיר

"סגול בהיר" הוא סינגל של הזמר-יוצר הישראלי מרגי, שיצא לאור ב-11 ביוני 2021. השיר הוא הסינגל הראשון של מרגי לשנת 2021, והוא נכתב והופק על ידי מרגי, יחד עם יובל מעיין. מרגי סיפר כי תחילה, פחד להוציא את השיר, ואמר כי "לא ידעתי בדיוק איך להתמודד איתו, שלא נדבר על להוציא אותו. אבל לראות איך כל אחד מהאנשים שהכי קרובים אליי בוכה כשהוא שומע אותו, גרם לי להבין שבאותו הלילה עם יובל מעיין באולפן קרה משהו מיוחד. ושהסיבה שפחדתי ממנו הייתה כי הוא היה ספר פתוח, כן, ואמיתי. כמה ימים אחר כך עליתי על המטוס ללוס אנג'לס, ובטיסה החלטתי שכשאחזור לארץ – אני רוצה להביא אותו איתי". בפרוגי, פורסמה ביקורת חיובית עבור השיר, בה תואר השיר כ"בלדת פרידה מרגשת ונוגעת במיוחד" ונכתב כי "מרגי הוכיח שוב שעם כמה שהוא ווקאליסט עם קול מרשים - הוא יודע לרגש גם בשקטים". לעומת זאת, דודי פטימר ממעריב אונליין נתן לשיר ביקורת שלילית, ואמר כי מרגי "בולע את המילים, מתבכיין, משתמש בחריזה פשוטה ולא מעניינת, מתיימר להציג רצינות אך התוצר לא יותר מבדיחה. בהצלחה למי שיצליח לשרוד ולהאזין לכל השיר – אני לא הצלחתי". סרטון השיר "סגול בהיר" באתר יוטיוב לדף השיר באתר הספרייה הלאומית למה מרגי פחד להוציא את השיר החדש שלו? | צפו, באתר ערוץ 20 מוזיקה - אהבה נכזבת: מרגי בשיר פרידה מפתיע, באתר פרוגי, ‏2021-06-11 דודי פטימר, ‏חם באוזן: מרגי מרדים כמו כדור שינה ודודו אהרון מפספס, באתר מעריב אונליין, 17 ביוני 2021
ברנאט ניי

ברנאט ניי (בהונגרית: Ney Bernát;‏ 5 באפריל 1863, פאפה – 12 באפריל 1938, בודפשט) היה זמר אופרה (בריטון, בס בריטון) יהודי-הונגרי. ברנאט ניי הוא סבו של המלחין איבאן ארד. ברנאט ניי נולד במשפחה יהודית לאיגנץ ניי ושרולטה וייס. אשתו הייתה אאוגניה ניי. מקומו המדויק במשפחת ניי: דוד ניי (זמר אופרה 1905-1842) היה דודו דוד ניי (זמר אופרה 1905–1945) הטנור היה אחיינו בנו היה הכנר טיבור ניי (1906–1981) בשנת 1882 הפך לחבר במקהלת התיאטרון הלאומי בבודפשט ומשנת 1884 גם במקהלת בית האופרה של בודפשט. במקביל לעבודתו זו השלים את מחלקת האופרה באוניברסיטה לאמנויות התיאטרון והקולנוע בין השנים 1888–1890 (אז היה שמו "האקדמיה לבמה") הוא מונה לזמר פרטי של בית האופרה בשנת 1892 ונותר חבר בלהקה עד 1925. בנוסף לתפקידים הגדולים, מילא תפקידי קומפרימריו (קומפיומריו הוא תפקיד משנה קטן באופרה או זמר ששר תפקידים אלה). ניי היה אחד הזמרים העסוקים ביותר בבית האופרה של בודפשט. בין השנים 1896–1932 היה מרצה מחליף באקדמיה למוזיקה ע"ש פרנץ ליסט. פרנץ ארקל: לאסלו הוניאדי - פאלאטין גארה פוצ'יני: מנון לסקו - פונדקאי וגנר: פרסיפל - טלרמונד וגנר: לוהנגרין - הנריק הראשון וגנר: זהב הריין - דונר ברנאט ניי ב-Arcanum זיכרון מאת איבאן ארד רישום באקדמיה לדרמה פטר ורנאי: לקסיקון האופרה. בודפשט, 1975. הוצאת מוזיקה. ISBN 9633301076 ברנאט ניי ב Apple Music ברנאט ניי בלקסיקון ביוגרפי הונגרי ברנאט ניי באתר האוניברסיטה לתיאטרון ולקולנוע מאמר ראיון עם ברנאט ניי באתר MANDA ברנאט ניי ב-Uniópédia Halálesete bejegyezve a Bp. VI. ker. állami halotti akv. 1738/1938. folyószáma alatt.
אנג'ל (שיר)

אנג'ל הוא סינגל של הזמר-יוצר הישראלי מרגי, שיצא לאור ב-4 ביולי 2021, כסינגל המוביל מתוך המיני-אלבום השני שלו, לא להיות לבד. השיר נכתב על ידי מרגי, יחד עם סטטיק וג'ורדי, שיצרו עבורו גם את הלהיט "הזוג הזה". באתר פרוגי נכתב כי "הסינגל נפתח נקי של מרגי בליווי פסנתר וקול אדיר ואז הופך לשיר קצבי, כייפי ומרים". מבחינת התוכן, נכתב כי "מרגי טוען בשירו החדש שצריך להישאר מי שאתה ולהביא את עצמך לידי ביטוי". דור מאיר מועלם ממאקו כתב על השיר ביקורת חיובית, בה טען כי בשיר מרגי "סוף סוף מציג את כל היכולות שיש לו; משירה ופלואו דרך ריקוד ועד לערימות של סטייל". גם דודי פטימר ממעריב אונליין ציין לחיוב את השיר וכתב כי "השיר 'אנג'ל' הוא אחד הדברים הכי טובים שמרגי עשה, גם בגלל שהוא שולט בנונשלנטיות ווקאלית בפופ הטהור, גם בחושניות הביצועית שלו וגם כי הוא פשוט כולל את כל האלמנטים מהם מורכב להיט ראוי, מה גם שההפקה המוזיקלית הנהדרת עוטפת את כל המארז בצורה מצוינת ומפולפלת. ככה אני אוהב את מרגי!". סרטון השיר "אנג'ל" באתר יוטיוב לדף השיר באתר הספרייה הלאומית מוזיקה - אהבה נכזבת: מרגי בשיר פרידה מפתיע, באתר פרוגי, ‏2021-06-11 דור מאיר מועלם, ‏יש בך משהו שרק אתה יכול לתת, באתר ‏מאקו‏, 7 ביולי 2021 דודי פטימר, ‏נופר סלמאן לא קולעת, נינט טייב מפספסת, ומרגי באחד מלהיטיו הטובים, באתר מעריב אונליין, 8 ביולי 2021